องค์การสนธิสัญญาเอเชียตะวันออกเฉียงใต้

*South East Asian Treaty Organization*

ธง (ซ้าย) และตราสัญลักษณ์ (ขวา)

แผนที่แสดงรัฐสมาชิก(สีแดงเข้ม - รัฐสมาชิกถาวร ; สีแดงหม่น - รัฐสังเกตการณ์ ; สีชมพู - ดินแดนที่อยู่ภายใต้อาณัติของรัฐสมาชิก)

## เกี่ยวกับองค์กร

### ภารกิจ

* การรักษาสันติภาพและส่งเสริมความร่วมมือระหว่างประเทศสมาชิกด้วยกัน
* การประสานความร่วมมือระหว่างประเทศสมาชิกกับนานาชาติ

### รัฐสมาชิก

*รัฐสมาชิกถาวร 7 ประเทศ*
* บาร้อง
* โกลเด้นสตาร์
* เฮอร์วิส
* ลาติแลนด์
* พูเดีย
* ต่อเรอร์แลนด์
* อาเคเซีย

*รัฐสังเกตการณ์ 5 ประเทศ*

* เขตปกครองพิเศษอธิภูมิ
* คิมชิป
* ลาวะดี
* มองโจเลีย
* วินเซอร์

## ข้อมูลพื้นฐาน

### ภาษา

* ไทย
* อังกฤษ
* บาร้อง
* ลาติ
* พูเดีย
* ตากาล็อก

### สกุลเงิน

* บารุส (บาร้อง)
* โรลเกน (โกลเด้นสตาร์)
* ชิป (คิมชิป)
* เฮียฟ (เฮอร์วิส)
* ยูเลียน (ลาติแลนด์)
* กีบ (ลาวะดี)
* เปโซ (อาเคเซีย)
* พอดต์ (พูเดีย)
* ต่อเรอร์ (ต่อเรอร์แลนด์)
* ปอนด์ (วินเซอร์)

### รหัสโทรศัพท์

+53

**องค์การสนธิสัญญาเอเชียตะวันออกเฉียงใต้** (อังกฤษ : South East Asian Treaty Organization) (ลาติ :  ,สัทอักษรสากล : [mɛŋ ŋiːn tʰɛn sa tʰin liː eːʔ tɕʰia pi rin miak kɯaŋ pâj] ;คำอ่าน : *แม็งงีนแท็นสะทินลีเอเชียปิรินเมียกเขืองไป้*) หรือที่เรียกอย่างย่อว่า ซีโต้ (อังกฤษ : SEATO) เป็นองค์กรระหว่างประเทศในภูมิภาคเอเชียตะวันออกเฉียงใต้ ก่อตั้งขึ้นเมื่อปี 2566 โดยมีจุดประสงค์เพื่อต้องการรักษาสันติภาพในภูมิภาคเอเชียตะวันออกเฉียงใต้ ซึ่งสืบเนื่องมาจาก**สงครามเอเชียอาคเนย์ครั้งที่ 2** นอกจากนี้ ซีโต้ยังมีจุดประสงค์เพื่อเสริมสร้างความสัมพันธ์ระหว่างประเทศสมาชิก รวมถึงประเทศสมาชิกและประเทศอื่นๆอีกด้วย

## ประวัติความเป็นมา

ในช่วงวิกฤตการณ์ความขัดแย้งระหว่างเฮอร์วิสและนานาชาติ เมื่อช่วงปลายปี 2564 เฮอร์วิสในขณะนั้นอยู่ภายใต้การนำของประธานาธิบดี โทนี่ แมคอินทอช ผู้ซึ่งพยายามอย่างหนักเพื่อให้นานาชาติและเฮอร์วิสกลับมาหันหน้าเข้ากันได้อีกครั้ง แม้จะไม่ประสบผลสำเร็จมากนัก หนึ่งในนโยบายของโทนี่คือการตั้งองค์การรักษาสันติภาพระหว่างประเทศในภูมิภาคเอเชียตะวันออกเฉียงใต้ ซึ่งในเวลานั้นใช้ชื่อว่า **องค์การสนธิสัญญาสันติภาพระหว่างภาคพื้นเอเชียอาคเนย์** (อังกฤษ : South East Asian Peace Treaty Organization) โดยมีประเทศสมาชิกในเวลานั้นคือ บาร้อง ลาติแลนด์ และพูเดีย

ทว่าองค์กรดังกล่าวถูกมองว่าไม่ได้มีบทบาทใดที่ทำให้สถานการณ์โดยรวมในเวลานั้นดีขึ้นเลย แต่กลับยิ่งเป็นการเพิ่มความตึงเครียดให้กับสถานการณ์ลงไปอีก ไม่กี่วันหลังจากจัดตั้ง รัฐบาลของพูเดีย บาร้อง และลาติแลนด์ ก็ได้ออกมาโต้ตอบว่า รัฐบาลของตนยังไม่ทราบว่าตนเป็นสมาชิก เท่ากับรัฐบาลเฮอร์วิสเป็นฝ่ายที่ยัดเยียดสถานะให้รัฐบาลของทั้งสามประเทศ ในวันเดียวกันสำนักข่าว TRTV ซึ่งเป็นสำนักข่าวแห่งเดียวของต่อเรอร์แลนด์ในเวลานั้น (ขึ้นตรงต่อสำนักพระราชวัง ในนามกระทรวงดิจิทัลฯ) ได้รายงานว่า รัฐบาลเฮอร์วิสพยายามทาบทามให้พระเจ้าวสุพลมหาราชยอมรับให้ต่อเรอร์แลนด์เข้าร่วมเป็นสมาชิกด้วย แต่สำนักพระราชวังได้ยืนยันไปยังรัฐบาลเฮอร์วิสว่าต่อเรอร์แลนด์จะไม่เข้าร่วมเป็นสมาชิกขององค์กรนี้เป็นอันขาด

เหตุการณ์นี้ได้กลายเป็นการจุดชนวน**สงครามเอเชียอาคเนย์**ขึ้น ทำให้ท้ายที่สุดแล้วองค์กรดังกล่าวก็ต้องถูกยุบเลิกไปโดยปริยาย

ภายหลังสงครามเอเชียอาคเนย์ครั้งที่ 2 เฮอร์วิสและประเทศอื่นๆมีท่าทีว่าจะสามารถกลับมารื้อฟื้นความสัมพันธ์กันได้อีกครั้ง แต่ยังไม่เป็นไปอย่างเต็มที่ อย่างไรก็ตามในปลายเดือนมกราคม 2565 โทนี่ แมคอินทอช ได้แถลงลาออกจากตำแหน่งประธานาธิบดี ภายหลังจากมีการตรวจพบการทุจริตเงินจำนวนมหาศาลภายในรัฐบาลของเขา และองค์การสันนิบาตชาติได้ประกาศเข้าควบคุมดูแลสถานการณ์ในเฮอร์วิสอย่างเบ็ดเสร็จ ทั้งยังมีการแบ่งเฮอร์วิสออกกลายเป็นอาณานิคมของประเทศต่างๆ ได้แก่ วินเซอร์ ดุสิต มองโจเลีย พูเดีย บาร้อง ลาติแลนด์ ต่อเรอร์แลนด์ และโกลเด้นสตาร์

กระทั่งในเดือนเมษายน 2565 ได้มีการเคลื่อนไหวเรียกร้องเอกราชเฮอร์วิส ซึ่งประสบผลสำเร็จ เฮอร์วิสภายใต้การนำของประธานาธิบดี**รูดอล์ฟ สมิธ** ได้กลับมาเดินหน้าในการรื้อฟื้นความสัมพันธ์กับประเทศต่างๆอีกครั้ง โดยเฉพาะอย่างยิ่งประเทศในภูมิภาคเอเชียตะวันออกเฉียงใต้ ซึ่งในครั้งนี้ทุกประเทศได้ให้การตอบรับเป็นอย่างดี ความคิดเรื่องการตั้งองค์การระหว่างประเทศในภูมิภาคเอเชียตะวันออกเฉียงใต้จึงได้ถูกรื้อฟื้นขึ้นมาอีกครั้ง

ท้ายที่สุด รัฐบาลของ 6 ประเทศ ซึ่งประกอบด้วย บาร้อง โกลเด้นสตาร์ เฮอร์วิส ลาติแลนด์ พูเดีย และต่อเรอร์แลนด์ จึงได้ประกาศจัดตั้ง **องค์การสนธิสัญญาเอเชียตะวันออกเฉียงใต้** ขึ้น โดยได้มีการลงนามในสนธิสัญญาบาติมา (เรียกอีกชื่อหนึ่งว่า สนธิสัญญาซีโต้) ขึ้นที่โรงแรม เดอะ ลาทิออส กรุงบาติมา สหพันธ์สาธารณรัฐราชอาณาจักรลาติแลนด์ ในวันที่ 10 พฤษภาคม 2566 โดยมีตัวแทนจากรัฐที่ร่วมลงนามในสนธิสัญญาทั้งสิ้น 5 คน ดังนี้

* **กาซิม เสพันไตรโชค** นายกรัฐมนตรีแห่งบาร้อง ในนามรัฐบาลบาร้อง
* **รัตนาภรณ์ ศรีชัยไตรโชค** นายิการัฐมนตรีแห่งโกลเด้นสตาร์ ในนามรัฐบาลจักรวรรดิโกลเด้นสตาร์
* **รูดอล์ฟ สมิธ** ผู้รักษาการประธานาธิบดีเฮอร์วิส (ตำแหน่งในขณะนั้น) ในนามรัฐบาลสหพันธ์สาธารณรัฐเฮอร์วิส
* **ธีเอดอส ชมิดท์** นายกรัฐมนตรีลาติแลนด์ ในนามรัฐบาลสหพันธรัฐราชอาณาจักรลาติแลนด์
* **ชาติชาย คราประยูร** นายกรัฐมนตรีพูเดีย ในนามรัฐบาลพูเดีย

สำหรับต่อเรอร์แลนด์ ในครั้งนั้นมิได้ส่งตัวแทนไปลงนามที่กรุงบาติมา แต่ขอเข้าร่วมการประชุมทางออนไลน์ เนื่องจากในเวลานั้นทั้งพระเจ้าวสุพลมหาราช (องค์พระมหากษัตริย์) ประธานสภาขุนนาง และเสนาบดีของกระทรวงต่างๆ ติดภารกิจในการประชุมสภาขุนนาง เรื่องเห็นชอบให้ยกเลิกระบอบการปกครองแบบสมบูรณาญาสิทธิราชย์ และเปลี่ยนมาเป็นระบอบประชาธิปไตยอันมีพระมหากษัตริย์เป็นประมุข ซึ่งจัดขึ้นในวันเดียวกัน[1]

## รัฐสมาชิก

ปัจจุบันซีโต้มีรัฐสมาชิกถาวรทั้งหมด 6 ประเทศ และรัฐสังเกตการณ์อีก 4 ประเทศ เรียงตามลำดับวันที่เข้าร่วมได้ดังนี้

## จุดประสงค์ของการก่อตั้ง

ตามเนื้อหาที่บรรจุในสนธิสัญญาบาติมา จุดประสงค์และเป้าหมายสูงสุดที่ซีโต้และประเทศสมาชิกจำเป็นต้องบรรลุมีอยู่สองข้อด้วยกัน คือ

1. การรักษาสันติภาพในภูมิภาค และการเสริมสร้างความร่วมมือกันระหว่างประเทศสมาชิก
2. การส่งเสริมและพัฒนาความสัมพันธ์ระหว่างประเทศ ทั้งระหว่างประเทศสมาชิกด้วยกัน และประเทศสมาชิกกับนานาชาติ

## เหตุการณ์ที่สำคัญ

* **สงครามอาคัสสถาน และการประกาศเอกราชอิรเลีย**
ตั้งแต่ช่วงกลางปี 2566 ดุสิตประสบกับปัญหาภายในหลายประการ ทำให้ในวันที่ 12 ตุลาคม 2566 สมัชชาสูงสุดสภาประชาชนแห่งชาติ ได้มีมติให้ยุบเลิกสาธารณรัฐประชาชนราชอาณาจักรดุสิต ทำให้สถานะของสหภาพอาณาจักรมีอันต้องสิ้นสุดไปด้วย
อาคัสสถานเป็นหนึ่งในประเทศในเครือสหภาพอาณาจักร โดยองค์พระมหากษัตริย์ดุสิตทรงดำรงพระยศเป็นประธาน**สมัชชาประชาชนแห่งชาติอาคัสสถาน** (อิรเลียน : Akasstanen Besfelti von Richomittei) อย่างไรก็ตาม ในทางพฤตินัย อำนาจในการบริหารขึ้นอยู่กับ**สภารัฐมนตรี** (อิรเลียน : Ministreichi Bespesidiumma) ซึ่งพระมหากษัตริย์ดุสิตในฐานะประธานสมัชชาประชาชนแห่งชาติทรงเป็นผู้สถาปนาประธานสภารัฐมนตรี
สภารัฐมนตรีในเวลานั้น นำโดยนายเมนนิส เติรก์ (อิรเลียน : Menneis Türque) ซึ่งนายเมนนิสผู้นี้มักจะมีการกล่าวถูกกล่าวถึงในเชิงลบบ่อยครั้ง ซึ่งมาจากอุปนิสัยส่วนตัวของนายเมนนิส คนใกล้ชิดของเมนนิสระบุว่าเขาเป็นคนที่เห็นแก่ประโยชน์ส่วนตัวและเกียรติยศของตนเองมากกว่าสิ่งอื่นใด ซึ่งเป็นผลให้เกิดปัญหาอื่นๆตามมา
ในยุคสมัยของเมนนิส เขาได้สร้างลัทธิบูชาตัวบุคคลขึ้น โดยเขาออกคำสั่งให้พลเมืองทุกคนเรียกตัวเขาเองว่า **"อาคัสบาชี"** (อิรเลียน : Åkasbaşyń) ซึ่งหมายถึง บิดาแห่งประชาอาคัสทั้งมวล นอกจากนี้ เขายังสั่งให้กำจัดฝ่ายตรงข้ามทางการเมืองพร้อมทั้งประชาชนที่เห็นต่างกับนโยบายของรัฐบาลด้วย ทั้งยังมีรายงานอีกว่า เขาได้ออกคำสั่งให้ชาวนาต้องเก็บผลผลิตที่มีคุณภาพดีไว้และส่งให้แก่รัฐบาลเท่านั้น การเก็บไว้บริโภคเองหรือส่งไปยังผู้อื่นที่ไม่ใช่หน่วยงานที่ขึ้นตรงต่อรัฐบาลจะถือเป็นความผิดร้ายแรง
รายงานไม่ยืนยันระบุว่า รัฐบาลอาคัสสถานอาจมีส่วนเกี่ยวข้องหรืออยู่เบื้องหลัง**วิกฤตการณ์ทะเลเพลิง**และสงครามเอเชียอาคเนย์ด้วย โดยรัฐบาลอาคัสสถานพยายามการเผยแพร่ข่าวปลอมหรือข่าวในด้านลบของประเทศต่าๆ โดยเฉพาะเฮอร์วิส เพื่อยุยงบั่นทอนความสัมพันธ์ระหว่างประเทศต่างๆให้ย่ำแย่ลง
ซีโต้เองทราบถึงปัญหาที่เกิดขึ้นในอาคัสสถานมาโดยตลอด และได้มีการเคลื่อนไหวเรียกร้องให้รัฐบาลอาคัสสถานยุติการกระทำดังกล่าวมาเป็นระยะแต่ก็ไม่เป็นผล ท้ายที่สุดภายหลังจากดุสิตซึ่งเปรียบเหมือนกับหลักพึ่งพิงของอาคัสสถานล่มสลายลง อาคัสสถานในเวลานี้จึงตกอยู่ในสภาวะอ่อนแอเพราะไร้การช่วยเหลือจากดุสิตและสหภาพอาณาจักร ภายหลังดุสิตล่มสลายไม่นาน รัฐบาลอาคัสสถานจึงได้ประกาศถอนตัวจากองค์การสันนิบาตชาติ
ต่อมาในวันที่ 14 ตุลาคม 2566 กองทัพลาติแลนด์จึงได้เปิดฉากบุกอาคัสสถาน โดยกองทัพเฮอร์วิส พูเดีย บาร้อง มองโจเลีย และต่อเรอร์แลนด์ประกาศสนับสนุนการบุกอาคัสสถานของลาติแลนด์
ซึ่งในวันเดียวกันนี้เอง พลเอกดไวท์ ธี. ไอร์เซ็นมินิทส์ รัฐมนตรีว่าการกระทรวงกลาโหมและผู้บัญชาการทหารสูงสุดเฮอร์วิสจึงได้แถลงข่าวต่อสื่อมวลชน เกี่ยวกับกรณีการบุกอาคัสสถานว่า เป็นไปในนามของกองกำลังพิทักษ์สันติภาพซีโต้ เนื้อหาบางช่วงบางตอนมีดังนี้

> ...ได้มีการรายงานมาตลอดเกี่ยวกับพฤติการณ์ของรัฐบาลอาคัสสถาน ที่มีการพยายามยุยงปลุกปั่นให้เกิดความแตกร้าวในความสัมพันธ์ของนานาชาติ อีกทั้งมีรายงานถึงการละเมิดสิทธิมนุษยชน สวัสดิภาพของประชาชนที่ย่ำแย่ การเผยแพร่ลัทธิบูชาตัวบุคคลและการปิดกั้นเสรีภาพสื่อ ด้วยเหตุนี้เองจากการหารือร่วมกันของรัฐบาลเฮอร์วิส บาร้อง ลาติแลนด์ พูเดีย ต่อเรอร์แลนด์ โกลเด้นสตาร์ และมองโจเลีย ในนามกองกำลังพิทักษ์สันติภาพแห่งองค์การสนธิสัญญาเซาธ์อีสท์เอเชีย จึงเห็นชอบต้องใช้กำลังทางทหารเพื่อหยุดยั้งสถานการณ์ให้ย่ำแย่ลงไปมากกว่านี้...
>
>

ต่อมาในวันที่ 15 ตุลาคม กองทัพเฮอร์วิส บาร้อง พูเดีย และต่อเรอร์แลนด์ ในนามกองกำลังพิทักษ์สันติภาพ ได้ประกาศสงครามและเข้าบุกยึดอาคัสสถาน โดยที่ไร้การตอบโต้ใดๆ เนื่องจากหลังการบุกอาคัสสถานไม่นาน นายเมนิส พร้อมคณะ ได้เดินทางออกนอกประเทศไปก่อนแล้ว จึงทำให้สุดท้ายอาคัสสถานถูกยึดสำเร็จได้อย่างง่ายดาย เมื่อวันที่ 20 ตุลาคม 2566

ภายหลังบุกยึดอาคัสสถานสำเร็จ กองกำลังพิทักษ์สันติภาพจึงได้ถอนกำลังออก ยกเว้นแต่กองทัพบาร้องที่ยังคงประจำการในอาคัสสถานเพื่อรักษาสถานการณ์ โดยในเวลานั้น ได้มีการเรียกร้องให้รื้อฟื้นสาธารณรัฐอิรเลียขึ้นอีกครั้งด้วย
ความพยายามนี้ประสบผลสัมฤทธิ์ เมื่อได้มีการตั้งคณะรัฏฐาภิบาลแห่งสาธารณรัฐอิรเลียขึ้น ในวันที่ 1 พฤศจิกายน 2566 ถือเป็นการสถาปนาสาธารณรัฐอิรเลียขึ้นอีกครั้ง โดยกองทัพบาร้องในนามกองกำลังพิทักษ์สันติภาพซีโต้ จะยังคงประจำการในอิรเลียเพื่อควบคุมสถานการณ์ รวมทั้งจะมีบุคคลซึ่งเป็นตัวแทนจากสำนักเลขาธิการซีโต้ ร่วมบริหารในรัฐบาลอิรเลีย เพื่อตรวจสอบการดำเนินงานของรัฐบาลอีกด้วย

* **ปฏิบัติการปราบปรามกลุ่มผู้ก่อการร้ายอิสลามหัวรุนแรง**

## สัญลักษณ์

##### **ตราสัญลักษณ์**

ตราสัญลักษณ์ของซีโต้ เริ่มใช้อย่างเป็นทางการครั้งแรก ในวันที่ 10 พฤษภาคม 2566 ในการประชุมลงนามในสนธิสัญญาบาติมา โดยมีลักษณะและความหมายดังนี้

* ลักษณะของตราสัญลักษณ์ถูกออกแบบให้คล้ายคลึงกับรูปลูกศรชี้ไป 4 ทิศ ซึ่งมีความหมายถึง การพัฒนาและก้าวหน้าไปในทุกทิศทาง นอกจากนี้ ลักษณะของรูปดังกล่าวยังถูกออกแบบให้คล้ายกับดอกพิกุล และลายประจำยาม(หนึ่งในลวดลายที่นิยมใช้ในจิตรกรรมไทย) ซึ่งสื่อความหมายถึงวัฒนธรรมที่ประเทศในภูมิภาคนี้มีร่วมกัน

* ลูกศรทั้ง 4 ด้าน มีสีที่แตกต่างกัน ดังนี้

1. **สีขาว** หมายถึง สันติภาพ ซึ่งเป็นเจตจำนงสูงสุดของซีโต้ในอันที่จะรักษาสันติภาพระหว่างกันในภูมิภาค
2. **สีน้ำเงิน** หมายถึง ความเข้มแข็งขององค์กรและประเทศสมาชิก ซึ่งพร้อมจะฟันฝ่าและรับมือทุกอุปสรรคที่ต้องเผชิญ
3. **สีเหลือง** หมายถึง ความรุ่งเรืองและความสว่างไสว (ความหมายอีกนัยหนึ่งสามารถหมายถึง ความเจริญรุ่งเรืองของประเทศในภูมิภาคนี้ มีที่มาจากการที่ในสมัยโบราณ ดินแดนแถบนี้ถูกขนานนามว่า "สุวรรณภูมิ" อันหมายถึง "แผ่นดินทอง"
4. **สีแดง** หมายถึง หัวใจอันกล้าหาญและเป็นหนึ่งเดียวกันของทุกประเทศ

* ในจุดที่ปลายลูกศรทั้ง 4 ด้านมาตัดกันที่ศูนย์กลาง ปรากฏเป็นรูปสี่เหลี่ยมด้านเท่า 4 รูปเรียงกัน มีสีสลับกันกับลูกศรในฝั่งที่รูปสี่เหลี่ยมนั้นๆวางอยู่ (กล่าวคือ รูปสี่เหลี่ยมที่ฝั่งลูกศรสีขาว เป็นสีแดง, รูปสี่เหลี่ยมที่ฝั่งลูกศรสีน้ำเงิน เป็นสีเหลือง, รูปสี่เหลี่ยมที่ฝั่งลูกศรสีเหลือง เป็นสีน้ำเงิน, และรูปสี่เหลี่ยมที่ฝั่งลูกศรสีแดง เป็นสีขาว) สื่อความหมายถึง ความกลมเกลียวเป็นหนึ่งเดียวกันของประเทศสมาชิก ในอันที่จะบรรลุจุดประสงค์ของซีโต้
* รูปดังกล่าวตั้งอยู่บนรูปวงกลมสีฟ้าขอบสีขาว (ในธงตราสัญลักษณ์วางอยู่บนพื้นธงสีฟ้า) ซึ่งหมายถึงผืนทะเลและผืนฟ้าที่ทุกประเทศอาศัยอยู่ร่วมกัน (ความหมายอีกนัยนึง หมายถึง ภูมิภาคเอเชียตะวันออกเฉียงใต้ ซึ่งแผลงมาจากคำย่อในภาษาอังกฤษของคำเรียกภูมิภาค (South East Asia) คือ**"SEA"** ซึ่งสามารถแปลว่า ทะเล ได้เช่นกัน

สำหรับผู้ที่ออกแบบตราสัญลักษณ์ของซีโต้ คือ นายเบนจามิน ครุสทรอส นักเรียนมัธยมปลายชาวเฮอร์วิส[2] ซึ่งตราของเบนจามินได้รับเลือกให้ใช้เป็นแบบตราสัญลักษณ์ของซีโต้ เมื่อวันที่ 7 พฤษภาคม 2566

#### **เพลง**

เพลงประจำองค์การสนธิสัญญาเอเชียตะวันออกเฉียงใต้ มีชื่อเพลงว่า **"เพลงแห่งซีโต้"** (อังกฤษ : Hymn of SEATO) เริ่มใช้อย่างเป็นทางการครั้งแรก เมื่อวันที่ 1 มิถุนายน 2566

เพลงนี้เกิดจากการร่วมแต่งของนักประพันธ์จากประเทศสมาชิกทั้งหมด จนอาจกล่าวได้ว่า เป็นเพลงที่ "ตรงกับอุดมการณ์ของซีโต้" มากที่สุด โดยที่ทำนองของเพลงนี้ประพันธ์ร่วมกันโดย ธงชัย ประสาสนสันติ นักดนตรีชาวต่อเรอร์แลนด์ , เจเรมอส วิลทิสเซ ชาวลาติแลนด์ และ อัครเดชา ชม้างเชื้อวงศ์ ชาวพูเดีย เนื้อร้องฉบับภาษาไทย เกิดจากการประพันธ์ร่วมกันระหว่าง ธีรพัชร์ เหมดาราจรัส ชาวโกลเด้นสตาร์ และเบนจามิน ดีแลน บาซาร์ ชาวเฮอร์วิส และเนื้อร้องฉบับภาษาอังกฤษ ประพันธ์โดย ซามันธา วงวุฒิไตรโชคก์ ชาวบาร้องเชื้อสายพูเดีย

สำหรับเนื้อร้องของเพลงทั้งในภาษาไทยและภาษาอังกฤษ มีอยู่ดังนี้

ใต้ธงซีโต้
ปฐพีแดนทองห้วงธารสง่า
สองประสงค์ดุจธงชัยเด่นหล้า
นำพาเราสู่ความวัฒนา
*(ประสานเสียง)*
สามัคคีนี้คือกำลัง
เพื่อฝ่าฟันผองภัยไม่บีฑา
สมาคคีและสันติภาพ
คือเครื่องนำผองเรา ก้าวเดิน!
จงก้าวเดิน!
เพื่อแดนดินถิ่นทอง ของเรา!
Like our blue sea.
SEATO, we joined our heart to heart.
Two principles as our guide.
Towards our glory weal of bright.
*(Chorus)*
Together, We walk towards.
Though, we cross all barriers and darks.
For our home, we stand on guard.
The Sun shines on our, Homeland!
Our Homeland!
For strength and prosper! Unite!

## เชิงอรรถ

[1] ภายหลังจากการประชุมสภาขุนนางต่อเรอร์แลนด์ เรื่องการเปลี่ยนแปลงการปกครองเสร็จสิ้น ได้มีการเข้าร่วมการประชุมออนไลน์เพื่อร่วมลงนามในสนธิสัญญาต่อด้วย โดยผู้ที่เข้าร่วมการประชุมในขณะนั้น ได้แก่ พระเจ้าวสุพลมหาราช, สมเด็จพระนางเจ้าณัฐทิชาฯ, รักษาการนายกรัฐมนตรี พลเรือเอก เกษม จันทรวารีเลขา และสมาชิกสภาขุนนาง

[2] หลังจากมีรายงานว่าตราสัญลักษณ์แบบที่เขาออกแบบได้รับการประกาศใช้ เขาออกมาเปิดเผยผ่านเฟสบุ๊คส่วนตัวของเขาเองว่า ตรานี้เป็นโปรเจคท์สอบกลางภาควิชาศิลปะของเขาเอง ซึ่งปรากฏว่าอาจารย์ของเขาให้เกรด F โดยให้เหตุผลว่า "ไม่สามารถนำไปใช้จริงได้" เขาจึงท้าอาจารย์ว่า หากตรานี้ได้รับการรับเลือกจริง อาจารย์จะต้องแก้เกรดให้เขาเป็น A+ ภายหลังจากตรานี้ถูกเสนอ และสำนักเลขาธิการ SEATO เห็นชอบให้ใช้ตราที่เบนจามินออกแบบ เขากล่าวว่า อาจารย์ของเขาได้แก้เกรดให้เป็น A+ เรียบร้อยแล้ว

## ดูเพิ่มเติม

* กรณีพิพาทเอเชียอาคเนย์
* สงครามเอเชียอาคเนย์
* สงครามอาคัสสถาน